ZAPISNIK

2. sjednice Vijeća Mjesnog odbora Kupinečki Kraljevec II
održane 12. srpnja 2021.,
s početkom u 20,00 sati
Nazočni članovi Vijeća: Marijan Tatar, Ivan Milača, Ivan Maretić, Srećko Ašperger i Stjepan Tatar.
Nazočni djelatnici Gradskog ureda za mjesnu samoupravu:

Lidija Špišić, stručni referent za rad gradskih četvrti i mjesnih odbora i Petar Vukelić, viši stručni suradnik. 

Ostali nazočni:Srećko Tatar.

Predsjedava Marijan Tatar, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 2. sjednicu Vijeća. Predlaže da se prije utvrđivanja dnevnog reda usvoji zapisnik 1. sjednice.

         Bez rasprave, jednoglasno (5 “za”), Vijeće prihvaća tekst zapisnika 1. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvanje.
         Vijeće je jednoglasno (5 “za”) usvojilo 
dnevni red:
1. Polaganje prisege člana Vijeća

2. Realizacija Plana malih komunalnih akcija Mjesnog odbora Kupineči Kraljevec II za 2021.

3. Realizacija Plana komunalnih aktivnosti Gradske četvrti Brezovica u 2021.

4. Obavijesti, pitanja i prijedlozi

Ad 1)   Polaganje prisege člana Vijeća
        Predsjednik Vijeća, Marijan Tatar navodi da  konstituirajućoj sjednici nije prisustvovao  član Vijeća Ivan Maretić. Obzirom da im mu je verificiran mandat treba položiti prisegu.

Marijan Tatar  čita tekst prisege i proziva člana Vijeća što mu je verificiran mandat, a član izgovara riječ „PRISEŽEM“.

/Potpisani tekst prisege člana Vijeća prilaže se ovom zapisniku./

Ad 2) Realizacija Plana malih komunalnih akcija Mjesnog odbora Kupineči Kraljevec II za 2021.
          Predsjednik Vijeća, Marijan Tatar informira članove Vijeća o realizaciji Plana  malih komunalnih akcija Mjesnog odbora Kupinečki Kraljevec II te iznosi da je asfalterski program izvršen.
Ad 3) Realizacija Plana komunalnih aktivnosti Gradske četvrti Brezovica u 2021.
           Predsjednik Vijeća, Marijan Tatar informira upoznaje nazočne sa akcijama iz PKA što se nalaze na području MO Kupinečki Kraljevec II te iznosi da vezano uz uređivanje javnoprometnih površina, akcije uređivanje oborinske odvodnje u ulici Lovre te navoženje kamenog materijala u ulici Gajani nisu izvršene. Budući da je Gradonačelnik naložio obustavljanje postupaka javne nabave, upitna je realizacija akcija PKA  za koje se trebao provesti postupak javne nabave, up.  
Obzirom da je realizacija akcija za koje su sklopljeni ugovori vrlo loša, Srećko Tatar predlaže da se prema Pročelnici Gradskog ureda za mjesnu samoupravu uputi upit o navedenoj problematici. Ujedno infomira članove Vijeća da  je uređivanje igrališta kod objekta DVD-a, Pročelnica Gradskog ureda za mjesnu samoupravu zaustavila dva sata nakon što je došao poziv za uvođenje u posao za 25. travnja, uz obrazloženje da  lokacija nije u vlasništvu Grada Zagreba te da treba provesti odgovarajuću pravnu proceduru. Također moli, da se vezano uz navedeno traži očitovanje Pročelnice o poduzetim radnjama.
Ad 4) Obavijesti, pitanja i prijedlozi
          Srećko Ašperger traži da se sanira prijekop koji je nastao nakon izvođenja vodoopskrbnog priključka za kućanstvo u ulici Ašpergeri 40.
          Petar Vukelić predlaže da se lokacija fotografira te proslijedi Komunalnom redarstvu koje će nakon toga izdati e-nalog za sanaciju.
          Ivan Maretić predlaže da se uređene površine u ulici Ašpergeri, prema kbr. 34 i kod raskrižja ulica Ašpergeri i Kraljevečka cesta uvrste u program redovitog održavanja.

         Ivan Milača napominje da su dva stabla  u ulici Ašpergeri ispred kbr. 53 uklonjena te da treba zatražiti  sadnju novih stabala.
         Nadalje, iznosi da je zgrada bivše  škole u ulici Matički 29, nakon potresa, odn. pregleda statičara dobila crvenu naljepnicu te je radi toga zatvoreno dječje igralište koje se nalazi pored navedene zgrade. Obzirom da nema saznanja o statusu zgrade, te da ugrožava sigurnost građana, osobito djece, traži da se ispitaju mogućnosti rješavanja navedene problematike te eventualni upis u vlasništvo Grada Zagreba u cilju uređenja navedenog prostora, odn. objekta za potrebe stanovništva.
          Srećko Tatar upoznaje članove sa zamolbom za rješavanje problema slijevanja vode na zemljište u posjedu obitelji Turk, kod raskrižja ulica Pavlići i Gajani.

           Petar Vukelić informira Vijeće, da je s voditeljem P.O. Brezovica, Milanom Kulaš, obišao i snimili su lokaciju. Prema njihovoj procjeni, voda nije otpadna budući da je prozirna i nema mirisa te je prema Vodoopskrbi i odvodnji d.o.o. – hitnim intervencijama, 7. srpnja, upućena zamolba da provjere vodoopskrbnu mrežu i hidrant NH 15954.
           Srećko Tatar navodi da ništa nije riješeno te da se traži očitovanje Vodoopskrbe  i  odvodnje d.o.o. o poduzetim radnjama. Nadalje, obzirom da je su u Proračunu Grada Zagreba u 2021. osigurana sredstva za novu katastarsku izmjeru K.o. Kupinečki Kraljevec te da Vijeće Gradske četvrti Brezovica nije konstituirano, predlaže da predsjednik Vijeća Mjesnog odbora, Marijan Tatar traži Pročelnicu Gradskog ureda za katastar očitovanje u kojoj fazi je navedena akcija te koliko je sredstava osigurano za istu.
          Obzirom da se nitku ne javlja za riječ, predsjednik Vijeća zaključuje 2. sjednicu.

         Dovršeno u 21,10 sati.
    Zapisnik vodila:

       Lidija Špišić

         KLASA:026-02/21-02/1231
         URBROJ:251-06-11-808-21-2
         Kupinečki Kraljevec,  12. srpnja 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
